Pretoria se ou straatname moet teruggesit word - Maroela Media
Pretoria se ou straatname moet teruggesit word
Regter Bill Prinsloo het pas in die Pretoriase hooggeregshof beveel dat Pretoria se ou straatname weer op straatnaamborde aangebring moet word.
AfriForum het vroeër die week aansoek gedoen om ŉ interdik te bekom om die Tshwane-metroraad te verhoed om die ou straatname van straatnaamborde te verwyder en om die ou name wat reeds van die borde verwyder is, terug te plaas.
Die aansoek is gebring hangende ŉ hersieningsaansoek rakende die verandering van die straatname. Die metroraad het in Maart 2012 besluit om 27 straatname in Pretoria te verander. Nuwe straatnaamborde is kort hierna aangebring met die nuwe straatname sowel as die ou name op die borde, waardeur ŉ rooi streep getrek is. Die Tshwane-metroraad het egter vroeër die maand die ou name begin afhaal nadat Kgosientso Ramokgopa, burgemeester van Tshwane, in sy provinsiale staatsrede gesê het dit kan verwyder word, aangesien dit reeds vir ŉ periode van ses maande op die borde vertoon is. “Ons het daardie [ses maande] periode oorskry. Nou is dit tyd dat Lilian Ngoyi [straat] in die lewe kom en Van der Walt[straat] tot ruste kom,” het Ramokgopa gesê.
Madibeng Munisipaliteit sny krag glo weer onwettig af
Eerste sneeu vir 2013
Annemarie Pretorius · 6 jare gelede
YES YES YES!!!!!! Nou moet “die wat dit afgehaal het’ WEEREENS BETAAL WORD om hulle brouwerk reg te maak!!!!! SLAAT DOOD EN SLEEP WEG!!!!!!! :-( :-(
Nou moet dit binne 2 maande weer teruggeplaas word!!! HOEKOM 2 MAANDE?????
DIT MOET ONMIDDELIK GEDOEN WORD!!!!!!!
Charne Coetzee · 6 jare gelede
Ek kon nog die nuwe straatname aanvaar, omdat die ou name darem nog daar was. Ek het nou die dag so erg verdwaal in die stad omdat die ou straatname afgehaal is!! Die stad is nou nie eintlik ‘n plek waar jy vrou alleen wil verdwaal nie. Hoekom moes die straatname in die eerste plek verander word?! Dit het niemand gepla nie. Ek is anti-straatnaam verandering! Bied eerder die minder bevoorregtes kos en skuiling aan met al die geld wat ONNODIG gemors word op onbenullighede.
karlientjie · 6 jare gelede
Weet julle wat? Dit is om van naar te word, haal af die reenboog advertensies v d tv! Waarmee verkondig word hoe daar saamgestaan word in Suid-afrika en wys eerder die werkloosheid van Jan Alleman en dan hoe lyk dit as jy jouself deur korrupsie verryk! En wys dan hoe lyk ons hospitale en klinieke! En los ons STRAATNAME want julle mors miljoene rande van die BELASTINGBETALER!